Ana Riaño

Ana Riaño Olabarri (Bilbo, Bizkaia, 1985eko uztailaren 3a) artista bisuala da. ACOR bezalako sariekin aitortu dute bere lana Pintura Saria eta BMW Pintura Berrikuntza Saria, eta cité Internationaleko egonaldietan parte hartu du des Arts Parisen eta Fundación BilbaoArten. Erakusketak egin ditu galerietan eta erakundeetan, besteak beste, Juan Manuel Lumbreras Galeria, Centrocentro Madrid, Würth Museoa, IVAM Valentzia, eta Sala Rekalde. Bere lanak daude Bilboko Arte Ederren Museoa, BMW bilduman, Iberdrola Bilduman, ACOR, BilbaoArte, edo Alacanteko MUAn. 

 Bizitza 
Ana Riaño Olabarri Bilbon jaio zen 1985ean eta bertan bizi da. Leioako Arte Ederren Fakultatean Lizentziatu zen Euskal Herriko Unibertsitatean (azken urtea Accademia di Belle Arti di Palermon egin zuen). 

Artista familia batean jaio zen eta artista inguru batean bizi da. Gurasoak margolariak dira, ama Carmen Olabarri Umbón galdakaoztar artista da. Neba batek ere ikasi ditu Arte Ederrak, eta beste batek arteari buruz idazten du. Senarra ere artista du. 

 Lan ibilbidea 
Ikasketak amaitu ondoren Bizkaiko Foru Aldundiaren, BBKren eta Eusko Jaurlaritzaren bekak jaso zituen, Europar Batasunean ikasketak zabaltzeko, eta Europa arteko mugikortasunerako. 2015ean Pariseko Cité Internationale des Arts-en egoitza bat garatu zuen. Hurrengo urtean Berrikuntzaren Saria jaso zuen BMW Pintura Sarietan, RRSS proiektuko Norman Rockwell-engatik. Gainera, finalista izan zen 14. Mostra Gas Natural Fenosan, eta bekadun-egoiliarra izan zen Bilbao Arte Fundazioan, 2011n. 

Riañok bakarkako lanak aurkeztu ditu Bartzelonako Victor Lope Galerian, Rekalde Aretoan eta Aldama Fabren (Bilbo), Guatemalako El Túnel Galerian, Eibarko Museoan, Bilbao Arte Fundazioan eta o Artower Agoran (Atenas); kolektiboetan ere parte hartu du CentroCentron, Parisko Cité Internationale Arts, ARTECIANA, IVANNE, IVM museoa, itxi berri den Coruñako Unibertsitatea eta IVH.

 Arte Ederren Fakultateak 50 urte 
2025eko irailean EHUko Arte ederren Fakultatearen 50 urteurrena zela eta 50 años de la Facultad de Bellas Artes (Arte Ederren Fakultateak 50 urte) izeneko erakusketa kolektiboa antolatu zen Bilboko Lumbreras galerian. Ana Riaño eta Carmen Olabarri amaz gain, Merche Olabe, Mercedes Truan, Iratxe Larrea, Veva Linaza, Silvia Olabarria, Usoa Fullaondo, Jenni Alvarado eta Madalen Pinuaga egon ziren.

RRSS. Pintura en la era de las redes sociales 

2025eko urrian Salamancako Unibertsitateak Ana Riaño artistaren 'RRSS. Pintura en la era de las redes sociales''' erakusketa antolatu zuen.'' Hogeita hamar bat lanek osatu zuten erakusketa, eta ingurune digitalean artista historikoek izango zuten ustezko portaera aztertu zuen, eta sortzailearen une horretako nortasunari buruzko hausnarketa egin.

 Erreferentziak 

 Kanpo estekak 

Kategoria:Bilbotarrak
Kategoria:Emakume artistak
Kategoria:Euskal Herriko artistak